text: Í morgun, 18. apríl 2009, var millum lítið og einki at síggja av olju, og tí er átakið steðgað.
text: #000000
text: Oljudálkingin, sum stavaði frá russiska skipinum Kaptain Gorbachev, bleiv tíbetur ikki so umfatandi sum væntað varð. Longu seinnapartin fríggjadagin 17. apríl 2009 var munandi minni av olju at síggja. Tó fór oljan víða og fríggjakvøldið, 17. apríl 2009 var olja komin inn á Miðvág. Leygarmorgunin 18. apríl 2009 var millum lítil og eingin olja at síggja, og átaksleiðslan valdi tí at steðga átakinum. Enn kann tó roknast við, at olja kann koma fram onkustaðni.
text: #000001
text: Oljan er fordampað, spjadd, emulgerað og sokkin Tá olja fer á sjógv breiðir hon seg skjótt og flytur seg við rákinum og vindinum. Nakað guvar burtur, meðan nakað klumpar seg saman og emulgerast, harav ein partur av hesum helst søkkur.
text: #000005
text: Eftir at hava siglt í økjunum, har oljan hevði breitt seg, er nú nærum eingin olja at síggja, og hevur átaksleiðslan tí avgjørt at steðga við átakinum.
text: #000006
text: Fyrireika sektaruppskot Umhvørvisstovan er, saman við Innlendismálaráðnumí holt við at fyrireika eitt sektaruppskot við heimild í havumhvørvislógini. Upphæddin verður ásett í mun til nøgdina av olju, ið er farin á sjógv.
text: #000007